ຈີນກ່າວວ່າ ກຳປັ່ນບັນທຸກເຮືອບິນກຸ່ມນຶ່ງຂອງຕົນ ກຳລັງຊ້ອມລົບ ຢູ່ໃກ້ເກາະໄຕ້ຫວັນ ແລະການຊ້ອມລົບນີ້ ຈະກາຍເປັນເປັນປົກກະຕິ 
ກະຊວງປ້ອງກັນປະເທດຂອງໄຕ້ຫວັນ ກ່າວວ່າ ຕົນໄດ້ຮັບມື “ຢ່າງເຕັມທີ່” ກັບສະຖານະການທາງອາກາດ ແລະທະເລ ຢູ່ອ້ອມແອ້ມເກາະໄຕ້ຫວັນ.
ກຳປັ່ນບັນທຸກເຮືອບິນກຸ່ມນຶ່ງຂອງຈີນ ກຳລັງຊ້ອມລົບຢູ່ໃກ້ກັບ ເກາະໄຕ້ຫວັນ ແລະການຊ້ອມລົບດັ່ງກ່າວ ຈະກາຍເປັນເປັນປົກກະຕິ ອີງຕາມການປະກາດຂອງກອງທັບເຮືອຈີນ ໃນຕອນແລງວັນຈັນວານນີ້ ຊຶ່ງຈະນຳໄປສູ່ ການເກີດຄວາມເຄັ່ງຕືງເພີ້ມຂຶ້ນ ໃກ້ກັບເກາະທີ່ປັກກິ່ງໄດ້ອ້າງວ່າເປັນດິນແດນສ່ວນນຶ່ງຂອງຕົນ ລາຍງານຂອງອົງການຂ່າວຣອຍເຕີ້ແຈ້ງວ່າ ໄຕ້ຫວັນໄດ້ຕ້ອງຕິຕໍ່ການເພີ້ມການ ທາງທະຫານຂອງຈີນ ຢູ່ໃກ້ເກາະດັ່ງກ່າວ ຫວ່າງບໍ່ເທົ່າໃດເດືອນທີ່ຜ່ານມານນີ້ ໃນຂະນະທີ່ຈີນເພີ້ມຄວາມພະຍາຍາມ ໃນການອ້າງເອົາອະທິປະໄຕ ຕໍ່ເກາະທີ່ ປົກຄອງດ້ວຍປະຊາທິປະໄຕນັ້ນ ກອງທັບເຮືອຂອງຈີນກ່າວວ່າ ກຳປັ່ນບັນທຸກເຮືອບິນກຸ່ມນຶ່ງ ທີ່ນຳພາໂດຍກຳປັ່ນຫລຽວ ນິງ ທີ່ເປັນກຳປັ່ນບັນທຸກເຮຶອບິນລໍາທຳອິດ ຂອງປະເທດ ທີ່ໄດ້ເຂົ້າປະຈຳການນັ້ນ ໄດ້ ທຳການຊ້ອມລົບເປັນປະຈຳ ໃນເຂດນ່ານນໍ້າໃກ້ໆກັບເກາະໄຕ້ຫວັນ ກອງທັບເຮືອຈີນໄດ້ກ່າວ ໂດຍບໍ່ໃຫ້ການອະທິບາຍຫຍັງຕື່ມວ່າ “ເພື່ອເສີມຂະຫຍາຍ ຄວາມສາມາດຂອງຕົນ ໃນການຄຸ້ມຄອງອະທິປະໄຕແຫ່ງຊາດ ຄວາມ ປອດໄພ ແລະຜົນ ປະໂຫຍດໃນການພັດທະນາ ” ກະຊວງປ້ອງກັນປະເທດຂອງໄຕ້ຫວັນ ກ່າວວ່າ ຕົນໄດ້ຮັບມື “ຢ່າງເຕັມທີ່” ກັບສະຖານະການ ທາງອາກາດ ແລະທະເລ ຢູ່ອ້ອມແອ້ມໄຕ້ຫວັນ ແລະແມ່ນເປັນ “ການຮັບມືທີ່ເໝາະສົມ” ກັບເລື້ອງດັ່ງກ່າວ